Аймгийн Засаг даргын 2017 оны

 03 дугаар сарын 23-ны өдрийн

 А/144 дүгээр захирамжийн хавсралт

**МОД ТАРЬЖ, НОГООН БАЙГУУЛАМЖ БАЙГУУЛСАН ИРГЭН**

 **АЖ АХУЙ НЭГЖ БАЙГУУЛЛАГА ШАЛГАРУУЛАХ БОЛЗОЛТ**

 **УРАЛДААНЫ УДИРДАМЖ**

Нэг. ***Үндэслэл***

Ойн тухай хуулийн 31 дүгээр зүйлийн 31.1 дэх заалт, “Бүх нийтээр мод тарих үндэсний өдөр”-ийг зарлах тухай Монгол улсын Ерөнхийлөгчийн 2010 оны 63 дугаар зарлиг, аймгийн Иргэдийн Төлөөлөгчдийн хурлын 2016 оны XVIII хуралдааны 8 дугаар тогтоолыг тус тус үндэслэв.

Хоёр. ***Зорилго, хугацаа, хамрах хүрээ***

2.1.Аймгийн ИТХ-ын 2016 оны 08 дугаар тогтоолын хоёрдугаар хавсралтын бүх нийтээр мод тарих үндэсний өдрийг зохион байгуулах, идэвхтэй оролцсон иргэн, ААНБ, хашаандаа мод тарьсан иргэдийг шалгаруулж урамшуулах гэж заасний дагуу бүх байгууллага, аж ахуйн нэгжийн ногоон байгууламж бий болгох, мод тарих үйл ажиллагааг идэвхжүүлэх, хотын өнгө үзэмжийг дээшлүүлэх замаар иргэдийн ая тухтай орчинд ажиллаж амьдрах нөхцлийг хангуулахад энэхүү болзолт уралдааны зорилго оршино.

2.2.Болзолт уралдааныг 2017 оны 04 дүгээр сарын 20-ны өдрөөс 08 дугаар сарын 20-ны өдрийг хүртэлх хугацаанд зарлана.

2.3.Болзолт уралдаанд аймгийн нутаг дэвсгэрт үйл ажиллагаа явуулж буй бүх байгууллага, аж ахуйн нэгж, иргэн өмчийн төрөл хэлбэр харгалзахгүйгээр хамрагдана.

 Гурав. Мод тарьж, ногоон байгууламж байгуулсан иргэн, аж ахуйн нэгж, байгууллага шалгаруулах ангилал, шалгуур үзүүлэлт.

3.1.Мод тарьж, ногоон байгууламж байгуулсан иргэн, аж ахуй нэгж, байгууллагыг 3 төрлөөр ангилж 11 байр эзлүүлнэ. Үүнд:

|  |  |  |
| --- | --- | --- |
| № | Салбарын ангилал | Шалгарах иргэн, аж ахуй нэгж |
| Иргэн |
| 1 | Олон төрлийн мод, бут сөөг тарьж орчноо тохижуулсан | 3 |
| 2 | Жимсний мод бут сөөг тарьж ахуйн хэрэгцээндээ хэрэглэдэг болон бусдад түгээн дэлгэрүүлсэн | 3 |
| 3 | Олон мод шинээр тарьж орчноо тохижуулж байгаа | 3 |
| Аж ахуй нэгж |
| 1 | Ногоон байгууламж, тохижилт сайн хийгдсэн | 3 |
| 2 | Олон мод шинээр тарьж орчноо тохижуулж байгаа | 3 |
| 3 | Олон төрлийн мод, бут сөөг тарьж ургуулсан | 3 |
| 4 | Байгууллагын дотоод орчинд цэцэг ногоон байгууламж тарьж ажлын орчиноо тохижуулсан | 3 |
| Төрийн болон төрийн бус байгууллага, бусад салбараас |
| 1 | Ногоон байгууламж, тохижилт сайн хийгдсэн | 3 |
| 2 | Олон төрлийн мод, бут сөөг тарьж ургуулсан | 3 |
| 3 | Олон мод шинээр тарьж орчноо тохижуулж байгаа | 3 |
| 4 | Байгууллагын дотоод орчинд цэцэг ногоон байгууламж тарьж ажлын орчиноо тохижуулсан | 3 |
| Шалгарах нийт иргэн аж ахуй нэгжийн дүн | 33 |

3.2.Ангилал тус бүрээр шилдэг ногоон байгууламж, тохижилттой байгууллага, аж ахуйн нэгж, иргэнийг батлагдсан шалгуур үзүүлэлтээр шалгаруулна.

Дөрөв. ***Болзолт уралдааны зохион байгуулалт***

4.1.Аймгийн Засаг даргын захирамжаар батлагдсан ажлын хэсэг мод тарьж, ногоон байгууламж байгуулах болзолт уралдаанд оролцох хүсэлтэй иргэн аж ахуй нэгж ажилтай газар дээр үзэж танилцаж, мэргэжил арга зүйн зөвөлгөө өгнө.

Тав. ***Ажлын хэсгийн чиг үүрэг***

5.1.Багийн ажлын албанаас гаргасан байгууллага, аж ахуйн нэгж, иргэний судалгаан дээр үндэслэн хяналтын хуваарь гаргаж, хавар 6-р сарын 1-ний дотор 1 удаа, зун 8-р сарын 17-ны дотор 2 удаа хяналт тавьж ажиллана.

5.2.Иргэн аж ахуй нэгж, байгууллагын ногоон багууламж, тарьсан модны арчилгаа, хамгаалалтын ажлыг шалгаж, батлагдсан шалгуур үзүүлэлтүүдийн дагуу үнэлгээ өгнө.

5.3.Иргэн, аж ахуйн нэгж, байгууллагын ногоон байгууламж, тарьсан модны ургалт, арчилгаа хамгаалалтын ажлыг 10-100 хүртэл оноогоор үнэлж тооцно.

5.4.Хяналт тавих тухай бүр иргэн, аж ахуй нэгж, байгууллагын ногоон байгууламж, тарьсан модны өөрчлөлт, явцыг фото зургаар баримтжуулна.

Зургаа***. Мэдээ тайлан ирүүлэх, нэгтгэх***

6.1. Ажлын хэсгийн гишүүд байгууллага, аж ахуйн нэгжийн ногоон байгууламж, тарьсан модны ургалт, арчилгаа хамгаалалтын явцад хяналт тавьсан талаарх илтгэх хуудас 08 дугаар сарын 17-ны дотор ажлын хэгсийн ахлагчид танилцуулна.

6.2.Ажлын хэсэг нь аймгийн хэмжээнд тухайн иргэн, аж ахуй нэгж байгууллагын ногоон байгууламж, тарьсан модны ургалт, арчилгаа хамгаалалтын ажлын дүнг нэгтгэн хэлэлцэнэ.

6.3.Ажлын хэсэг удирдамжийн хүрээнд хийгдсэн ажлын үр дүнг хэлэлцэн дүгнэж, хэвлэл мэдээллийн хэрэгслээр олон нийтэд мэдээлж сурталчилна.

Долоо. ***Шалгаруулалт***

7.1.Ногоон байгууламж байгуулсан, мод тарьж ургуулсан иргэн, аж ахуйн нэгж, байгууллагыг шалгаруулах ажлыг дараах байдлаар явуулна.

7.1.1.Шалгаруулалтыг 2017 оны 09 дүгээр сарын 20-ноос 2017 оны 10 дугар сарын 10-ны өдрүүдэд явуулж ангилал тус бүрээс 3 ногоон байгууламжтай, мод тарьж ургуулсан 3 иргэн, аж ахуйн нэгж, байгууллагыг шалгаруулна.

 7.1.2.Шалгарсан 33 иргэн, аж ахуйн нэгж, байгууллагыг хэвлэл мэдээллийн хэрэгслээр болон аймгийн вебсайтаар сурталчилна.

\_ОО\_